Nuus – Metterjare word hulle regte guite – EU Management Consultancy – Andre Beukes
Doing business in the EU	Nuus – Metterjare word hulle regte guite	June 4, 2014	By Andre Beukes LLM
Ek was weg, en ná daelange dwarrelvlugte oor ys, see en woestyn, deur oneindige spooktonnels van withelder wolke en rukwinde wat soos n son et lumière gevoel het, is ek toe terug in die moederland. Maar my gô en my pê was uit. My hart was dankbaar, maar ook vreugdeloos en pap soos koue kool. Ek was tobberig, piekerig en betjoings. Van korte duur, want ek kry toe n boek in die hande wat ek onafgebroke van begin tot einde regdeur die nag gelees het. Kry hom vir Krismis, toe.Dis n splinternuwe, sexy klein woordeboek wat soos n skalkse en vurige minnaar in jou hande hyg.
Die titel tart jou al klaar: n Dief aan die kers – Skelm woorde deur die eeue, geskryf deur die woordghoeroe dr. Anton F. Prinsloo en uitgegee deur Pharos.Die naam van die boek verwys na ’n ou Afrikaanse uitdrukking en beskryf die was van ’n kers wat skeef afloop. Dié uitdrukking lui “daar is ’n dief aan die kers, wat dan die was skelm-skelm aan die een kant van die kers steel”. Hete, eet mense nog by kerslig?
Waar’s die dae?
In hierdie boek beskryf hy hoe die “oorspronklike betekenisse van ongeveer 1 000 Afrikaanse woorde metterjare só verander het dat die betekenisse wat ons vandag ken, byna hoegenaamd nie sin maak nie”.Hulle is dus deur “soortgelyke woorddiewe mettereeue skeefgetrek sodat die huidige betekenis eintlik onsin is”.
via Nuus – Metterjare word hulle regte guite.